AIŠKINAMASIS RAŠTAS

Dėl savivaldybės materialiojo turto perdavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės mokykloms, dalyvaujančioms projekte „Mokyklų aprūpinimas gamtos ir technologinių mokslų priemonėmis. Projekto kodas Nr. 09.1.3-CPVA-V-704-02-0001“, Švietimo, mokslo ir sporto ministerijos Švietimo aprūpinimo centras nupirko mokymo priemonių, kurios pagal sudarytas sutartis buvo pristatytos į ugdymo įstaigas.

Parengto sprendimo projekto tikslas – perduoti patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį materialųjį turtą Molėtų r. Alantos gimnazijai, Molėtų r. Antano Jaroševičiaus gimnazijai, Molėtų progimnazijai.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 5 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – 3 rajono mokyklos aprūpintos naujomis mokymo priemonėmis.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo – priėmimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.